Representantene André Kvakkestad, Olav Akselsen, May-Helen Molvær Grimstad, Haakon Blankenborg, Thore A. Nistad, Bent Høie, Jorunn Ringstad, Øystein Djupedal, Per Erik Monsen og Martin Engeset, som har vært permittert, har igjen tatt sete.
Representanten Jan Simonsen vil framsette et privat forslag.
Jeg har gleden av å framsette et forslag om å gjøre det straffbart å foreslå sex med mindreårige på Internett samt å gjøre det straffbart å gjøre avtaler om å møte mindreårige i den hensikt å begå seksuelle overgrep.
Forslaget vil bli behandlet på reglementsmessig måte.
Ingen har bedt om ordet.[[Votering, se side 2210]]
Ingen har bedt om ordet.[[Votering, se side 2210]]
Ingen har bedt om ordet.[[Votering, se nedenfor]]
Ingen har bedt om ordet.[[Votering, se nedenfor]]
Ingen har bedt om ordet.[[Votering, se side 2211]]
Ingen har bedt om ordet.[[Votering, se side 2211]]
Ingen har bedt om ordet.[[Votering, se side 2211]]
Stortinget er da klar til å gå til votering.
Det voteres over forslag fra stortingsrepresentant Arne Sortevik på vegne av Sosialistisk Venstreparti, Fremskrittspartiet og representantene Evje og Simonsen oversendt fra Odelstingets møte 19. april 2005: «Stortinget ber Regjeringen i statsbudsjettet for 2006 å foreslå en kostnadsnorm som er prisjustert med utgangspunkt i kostnadsnormen vedtatt for 2002.»
Det voteres over forslag fra stortingsrepresentant Arne Sortevik på vegne av Fremskrittspartiet og representantene Evje og Simonsen oversendt fra Odelstingets møte 19. april 2005: «Stortinget ber Regjeringen på egnet måte komme tilbake til Stortinget med en vurdering av innføring av valutakompensasjon på utdanningsstøtte til livsopphold for norske studenter i utlandet.»
Det voteres over forslag fra stortingsrepresentant Arne Sortevik på vegne av Fremskrittspartiet og representantene Evje og Simonsen oversendt fra Odelstingets møte 19. april 2005: «Stortinget ber Regjeringen vurdere en ordning med fastsetting av utdanningsstøtte over flere år – for eksempel 5 år – for å sikre bedre forutsigbarhet i rammebetingelsene for de som søker høyere utdanning.»
Det voteres over forslag fra stortingsrepresentant Arne Sortevik på vegne av Fremskrittspartiet og representantene Evje og Simonsen oversendt fra Odelstingets møte 19. april 2005: «Stortinget ber Regjeringen innføre en generell låneadgang i Lånekassen for elever i videregående skole med samme stipendordning som for høyere utdanning.»
Det voteres over forslag fra stortingsrepresentant Arne Sortevik på vegne av Fremskrittspartiet og representantene Evje og Simonsen oversendt fra Odelstingets møte 19. april 2005: «Stortinget ber Regjeringen legge frem sak om overgang til en ordning der renten på studielån settes lik renten i det langsiktige kredittmarked.»
Her må vi ta voteringen om igjen.
Det voteres over forslag fra stortingsrepresentant Arne Sortevik på vegne av Fremskrittspartiet og representantene Evje og Simonsen oversendt fra Odelstingets møte 19. april 2005: «Stortinget ber Regjeringen på egnet måte komme tilbake til Stortinget med en vurdering av hvordan midlene avsatt i Lånekassens grunnfond på andre måter kan brukes til styrking/forbedring av finansieringsordningene for utdanningssøkende.»
Det voteres over forslag oversendt fra Odelstingets møte 19. april 2005: «Stortinget ber Regjeringen komme tilbake til Stortinget med en egen sak vedrørende organisering og finansiering av ulike former for videregående opplæring i utlandet. Det forutsettes at saken også omhandler studietur for 10. trinn i grunnskolen.»